
Comisia pentru buget, 

finanţe şi bănci
AVIZ

	
	asupra propunerii legislative pentru asigurarea funcţionării în condiţii de siguranţă, pe timpul sezonului rece, a mijloacelor de producţie din chimie-petrochimie
	


Cu adresa nr.386 din 23 februarie 1998, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru asigurarea funcţionării în condiţii de siguranţă, pe timpul sezonului rece, a mijlocelor de producţie din chimie-petrochimie.

În urma examinării, în şedinţa din data de 18 martie 1998 , Comisia pentru Buget, Finanţe şi Bănci, cu majoritate de voturi, a hotărât respingerea din următoarele considerente:

- Sub aspectul redactării din punct de vedere al normelor de tehnică legislativă, propunerea în cauză nu corespunde redacţional şi al clarităţii normelor supuse reglementării;

- Prevederea de a se asigura de către Guvern materii prime şi comenzi, în perioada de iarnă, pentru unele produse industriale, este nerealistă.

- In anexa la propunerea respectivă, cele 25 de societăţi nu au fost selectate corespunzător, având în vedere că în industria chimică şi petrochimică funcţionează şi alte societăţi comerciale cu grad de periculozitate mult mai ridicat, precum şi faptul că în anexă sunt cuprinse atât societăţi cu capital majoritar de stat cât şi societăţi private sau aflate în proces de lichidare.

- Un astfel de proiect de Lege s-ar putea elabora numai în urma consultării cu specialiştii din Ministerul Industriei şi Comerţului, în cadrul unor programe prioritare aprobate de Guvern.

